La **Naciaj Arĥivoj de Pakistano** (urdue قومی دفتر خانہَ پاکستان‎; angle *National Archives of Pakistan*, mallonge **NAP**) estas instituto starigita de la Registaro de Pakistano por la celo konservi kaj alirebligi kaj publikajn kaj privataj datumojn kiuj temas pri la historio, kulturo kaj heredaĵo de Pakistano. Troviĝanta en Islamabado, la Naciaj Arĥivoj de Pakistano estas membro de la Internacia Konsilio de Arĥivoj. Inter ĝiaj funkcioj estas la akiro, konservado, fotografio, restarigo, aŭtomacio, disvastigo kaj aliro de dokumentoj.

Historio
--------

La Administrejo pri Arĥivoj kaj Bibliotekoj estis establita en 1951 sub la Ministerio pri Edukado. La 8-an de decembro 1973, la administrejo estis disigita en du, kaj tiel estiĝis la apartaj Naciaj Arĥivoj sub la aŭtoritato de la Kabineta Dividaĵo. Grava ĵurnalo de Pakistano raportis, ke «Malgraŭ la ekzisto de la Leĝo pri Naciaj Arĥivoj de 1993 kaj la Leĝo pri Arkiva Materialo (Konservo kaj Eksporta Kontrolo) de 1975, la registaraj ministerioj ne multe sendis dokumentojn al NAP.»

Organizo
--------

La Direktoro Ĝenerala (BPS 20) estas la estro de la Naciaj Arĥivoj de Pakistano. La arĥivoj estas organizataj en 3 departementoj, por enteni datumojn, por konservado, reproduktado kaj administrado.

### Alo pri publikaj datumoj

La alo pri publikaj datumoj (Public Record Wing aŭ Public Collection Wing) administras la akiron, konservon kaj revizion de publikaj rekordaj aktivecoj.

### Alo pri privataj kolektoj

La alo pri privataj kolektoj (Private Collections Wing) respondecas por la akiro de privataj kolektoj havantaj nacian aŭ historian signifon.

### Teĥnika alo

La Teknika Alo (Technical Wing) respondecas por provizo de teĥnikan helpo al la ceteraj departementoj. La teĥnika alo konsistas de 3 sekcioj:

* Mikrofilmado
* Riparo kaj konservado
* Voĉaj arĥivoj

Biblioteko
----------

La biblioteko de la Naciaj Arĥivoj havas 19 000 librojn, plejparte pri la historio de Hinda subkontinento.

Gravaj kolektoj
---------------

La Naciaj Arĥivoj de Pakistano (NAP) gastigas, inter aliaj, la jenajn gravajn kolektojn:

* Dokemontoj de la Quaid-e-Azam
* Dokumentoj de Fatima Jinnah
* Dokumentoj de Ruttie Jinnah
* Dokumentoj/korespondado de la gvidantoj de la Islama Ligo
* La arĥivoj pri la Movado de Nacia Libereco
* Dokumentoj de Allama Iqbal
* Dokumentoj de Abol Hassan Ispahani

Aktivecoj
---------

NAP partoprenis pli ol 50 internaciaj konferencoj, seminarioj, simpozioj kaj laborrenkontiĝojn kaj gastigis Internacian Simpozion pri Arĥivoj en 1982 (partoprenis 13 landoj), la Regionan Seminarion SWARBICA de 1989 pri bezonoj kaj politikoj pri trejnado (partoprenis 7 landoj) kaj la Seminario pri Arĥivoj SAARC de 1991.

Vidu ankaŭ
----------

* Listo de naciaj arĥivoj
* Listo de muzeoj en Pakistano

Referencoj
----------

1. ↑   National Archives of Pakistan website (angle). Arkivita el la originalo je 2018-07-26. Alirita 2023-03-18.
2. ↑   Mission and Vision of National Archive of Pakistan (angle). Arkivita el la originalo je 2017-06-22. Alirita 27-a de junio 2017.
3. 1 2 3 4 5 6   (28-a de marto 2011) "National Archives of Pakistan: Practical issues limit access to historic documents" (en).  Alirita 27-a de junio 2017..
4. ↑   National Archives Act, 1993 - official government act document release (angle) (3-a de aprilo 1993). Alirita 27-a de junio 2017.
5. ↑   NAP | Organizational Structure (angle). Alirita 25-a de oktobro 2021.
6. ↑   Public Record Wing (angle). Alirita 25-a de oktobro 2021.
7. ↑   NAP | Private Collections Wing (angle). Alirita 25-a de oktobro 2021.
8. ↑   NAP | Technical Wing (angle). Alirita 25-a de oktobro 2021.
9. ↑   NAP | Archives Library (angle). Alirita 25-a de oktobro 2021.
10. ↑  Habib A. Khan and Zahir Gul *National Archives of Pakistan: A Guide to the Collections*, pub Islamabad: NAP Publications, Govt of Pakistan, 2012
11. ↑   NAP | Achievements (angle). Alirita 25-a de oktobro 2021.

Eksteraj ligoj
--------------

* Oficiala retejo

*En tiu ĉi artikolo estas uzita traduko de teksto el la artikolo National Archives of Pakistan en la angla Vikipedio.* 


|  |  |
| --- | --- |
| Bibliotekoj | * PeEnEo: 815115
* LCCN: n50067413
* VIAF: 146551825
* ISNI: 0000 0001 2111 3926
 |